Maracaibo
Maracaibo on Venezuelan toiseksi suurin kaupunki ja Zulian osavaltion hallintokeskus. Kaupungissa asui 1 898 770 ihmistä vuonna 2013. Se sijaitsee Venezuelan luoteisosassa Maracaibojärven rannalla.
Maracaibojärvi
Järveen laskevan Catatumbojoen suualue on tunnettu poikkeuksellisen voimakkaista ukkosmyrskyistään, joiden syntyyn vaikuttavat kuuma ja kostea ilmasto sekä Andeilta puhaltava tuuli. Alueella on sanottu ukkostavan useiten maailmassa.